pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. ร่วมพิธีทำบุญตักบาตร พิธีถวายพานพุ่ม เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพฤหัสบดีที่ 6 ธันวาคม 2561
ทส. ร่วมพิธีทําบุญตักบาตร พิธีถวายพานพุ่ม เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร
ทส. ร่วมพิธีทําบุญตักบาตร พิธีถวายพานพุ่ม เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร
วานนี้ (5 ธันวาคม2561)กระทรวงทรัพยากรธรรมชาติและสิ่งแวดล้อม เข้าร่วมพิธีทําบุญตักบาตรพระสงฆ์ จํานวน 500 รูปพิธีถวายพานพุ่มจัดริ้วขบวนอัญเชิญพานพุ่มดอกไม้ ในพิธีถวายราชสักการะ ถวายราชสดุดี และถวายบังคมหน้าพระบรมฉายาลักษณ์พิธีเปิดนิทรรศการพระบิดาแห่งศาสตร์ 9 แขนงได้แก่ พระบิดาแห่งการจัดการทรัพยากรน้ําพระบิดาแห่งเทคโนโลยีของไทย พระบิดาแห่งฝนหลวง พระบิดาแห่งนวัตกรรมไทย พระบิดาแห่งการประดิษฐ์ไทย พระบิดาแห่งการอนุรักษ์มรดกไทย พระบิดาแห่งการวิจัยไทย พระบิดาแห่งมาตรฐานการช่างไทย พระบิดาแห่งการวิจัยและพัฒนาข้าวไทยรวมถึงนิทรรศการเกี่ยวกับธงชาติไทยเพื่อน้อมรําลึกในพระมหากรุณาธิคุณเนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ โดยมี พลเอก สุรศักดิ์ กาญจนรัตน์ รัฐมนตรีว่ากระทรวงทรัพยากรธรรมชาติและสิ่งแวดล้อมพร้อมด้วยผู้บริหาร และข้าราชการ กระทรวงทรัพยากรธรรมชาติและสิ่งแวดล้อมเข้าร่วมพิธี ณ ท้องสนามหลวง
รัฐบาลไทย-ข่าวทำเนียบรัฐบาล-ก.อุตฯ ร่วมพิธีทำบุญตักบาตรพระสงฆ์ จำนวน 651 รูป ณ บริเวณพระลานพระราชวังดุสิต
วันศุกร์ที่ 28 กรกฎาคม 2560
ก.อุตฯ ร่วมพิธีทําบุญตักบาตรพระสงฆ์ จํานวน 651 รูป ณ บริเวณพระลานพระราชวังดุสิต
ก.อุตฯ ร่วมพิธีทําบุญตักบาตรถวายพระราชกุศล พระบาทสมเด็จพระปรมินทรมหาภูมิพลอดุลยเดชบรมนาถบพิตร และถวายพระพรชัยมงคลและถวายพระราชกุศลสมเด็จพระนางเจ้าสิริกิติ์ พระบมราชินีนาถ ในรัชกาลที่ 9 และสมเด็จพระเจ้าอยู่หัว เนื่องในโอกาสเฉลิมพระชนมพรรษา 65 พรรษา
วันนี้ (28 กรกฎาคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยภริยา นายสมชาย หาญหิรัญ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมพิธีทําบุญตักบาตรถวายพระราชกุศล พระบาทสมเด็จพระปรมินทรมหาภูมิพลอดุลยเดชบรมนาถบพิตร และถวายพระพรชัยมงคลและถวายพระราชกุศลสมเด็จพระนางเจ้าสิริกิติ์ พระบมราชินีนาถ ในรัชกาลที่ 9 และสมเด็จพระเจ้าหัวอยู่เนื่องในโอกาสเฉลิมพระชนมพรรษา 65 พรรษา ณ ลานพระราชวังดุสิต
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม เป็นองค์ปาฐกในหัวข้อ
วันศุกร์ที่ 26 มกราคม 2561
รัฐมนตรีว่าการกระทรวงอุตสาหกรรม เป็นองค์ปาฐกในหัวข้อ
รัฐมนตรีว่าการกระทรวงอุตสาหกรรม เป็นองค์ปาฐกในหัวข้อ "บทบาทของสื่อมวลชนกับประชาคมอาเซียน"  ในการประชุมใหญ่สมาพันธ์นักหนังสือพิมพ์อาเซียน  ณ  โรงแรมดิเอมเมอรัลด์  กรุงเทพฯ
วันนี้ (26 มกราคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นองค์ปาฐกในหัวข้อ"บทบาทของสื่อมวลชนกับประชาคมอาเซียน" ในการประชุมใหญ่สมาพันธ์นักหนังสือพิมพ์อาเซียน ครั้งที่ 19ปี พ.ศ. 2561 พร้อมทั้งมอบรางวัลภาพข่าวอาเซียน ซึ่งในปีนี้จัดประกวดภาพวัฒนธรรมการท่องเที่ยว เพื่อส่งเสริมด้านวัฒนธรรมและการท่องเที่ยวในประเทศอาเซียน ณ โรงแรมดิเอมเมอรัลด์ กรุงเทพฯ
รัฐบาลไทย-ข่าวทำเนียบรัฐบาล-มาตรการหลักที่จำเป็นของร้านค้าสะดวกซื้อในช่วงสถานการณ์การแพร่ระบาดของโควิด-19 มีอะไรบ้าง ??
วันอาทิตย์ที่ 10 พฤษภาคม 2563
มาตรการหลักที่จําเป็นของร้านค้าสะดวกซื้อในช่วงสถานการณ์การแพร่ระบาดของโควิด-19 มีอะไรบ้าง ??
ควรปฏิบัติอย่างไรบ้างนะสําหรับร้านสะดวกซื้อ
มาตรการหลักของร้านสะดวกซื้อ มีดังนี้
1.มีจุดคัดกรอง-เจลแอลกอฮอล์
2.ให้ลูกค้าปฏิบัติตามมาตรการเว้นระยะห่าง
3.ทําความสะอาดอย่างสม่ําเสมอ
รัฐบาลไทย-ข่าวทำเนียบรัฐบาล-นายกฯ ยินดีเอดีบีปรับตัวเลขเศรษฐกิจไทยขยายตัวต่อเนื่อง ชี้การส่งออกแข็งแกร่งบวกลงทุนเพิ่มขึ้น ย้ำความสัมพันธ์สหรัฐ-จีน ยังไม่กระทบไทย
วันเสาร์ที่ 21 กรกฎาคม 2561
นายกฯ ยินดีเอดีบีปรับตัวเลขเศรษฐกิจไทยขยายตัวต่อเนื่อง ชี้การส่งออกแข็งแกร่งบวกลงทุนเพิ่มขึ้น ย้ําความสัมพันธ์สหรัฐ-จีน ยังไม่กระทบไทย
นายกฯ ยินดีเอดีบีปรับตัวเลขเศรษฐกิจไทยขยายตัวต่อเนื่อง ชี้การส่งออกแข็งแกร่งบวกลงทุนเพิ่มขึ้น ย้ําความสัมพันธ์สหรัฐ-จีน ยังไม่กระทบไทย
วันที่ 21 ก.ค.61 พลเอก ประยุทธ์ จันทร์โอชา นายกรัฐมนตรี รู้สึกยินดีเมื่อรับทราบผลการคาดการณ์เศรษฐกิจไทยโดยธนาคารเพื่อการพัฒนาแห่งเอเชีย (เอดีบี) ที่ระบุว่า เศรษฐกิจไทยในปี 2561 จะขยายตัวถึงร้อยละ 4.2 จากเดิมที่คาดการณ์ไว้เพียงร้อยละ 4.0 เมื่อเดือน เม.ย.ที่ผ่านมา ซึ่งถือเป็นประเทศเดียวในภูมิภาคอาเซียนที่เอดีบีปรับตัวเลขเพิ่มขึ้น
“นายกฯ เน้นย้ําว่า ปัจจัยที่สนับสนุนการขยายตัวของเศรษฐกิจไทยปีนี้ เป็นเพราะไทยเรามีการส่งออกที่แข็งแกร่ง โดยปรับตัวสูงขึ้นถึงร้อยละ 5 ในช่วงไตรมาสแรกของปี เช่นเดียวกับการลงทุนภาคเอกชนและการบริโภคภายในประเทศที่ขยายตัวเพิ่มขึ้น”
นอกจากนี้ นายกรัฐมนตรียังได้รับรายงานว่า ขณะนี้ความตึงเครียดทางการค้าระหว่างจีนและสหรัฐยังไม่ส่งผลต่อเศรษฐกิจเอเชียและประเทศไทย โดยเอดีบียังคงคาดการณ์การขยายตัวของกลุ่มประเทศกําลังพัฒนาในภูมิภาคเอเชียในปีนี้ไว้ที่ร้อยละ 6 ทั้งนี้ หากพิจารณาย้อนหลังไปในช่วง 10 ปีที่ผ่านมาเศรษฐกิจไทยขยายตัวถึงร้อยละ 6-7 แต่ตกต่ําที่สุดในช่วงที่มีวิกฤตการณ์ทางการเมืองจนเหลือเพียงร้อยละ 0.8 และเมื่อรัฐบาลชุดนี้เข้ามาบริหารประเทศได้ทําให้เศรษฐกิจค่อย ๆ ขยายตัวขึ้นถึงร้อยละ 4.0 และมีแนวโน้มดีขึ้นเรื่อย ๆ
อย่างไรก็ตาม เมื่อเปรียบเทียบกับประเทศเพื่อนบ้านอาจจะเห็นว่าตัวเลขการขยายตัวสูงกว่าไทย แต่ความจริงแล้ว ขนาดเศรษฐกิจของเราโตกว่าเวียดนาม 12 เท่า โตกว่าเมียนมา 7 – 8 เท่า โตกว่ากัมพูชา 20 เท่า และโตกว่า สปป.ลาว 30 เท่า ดังนั้น เมื่อมูลค่าทางเศรษฐกิจจากการผลิตของประเทศเหล่านี้ขยายตัวเพียงเล็กน้อยก็ทําให้ตัวเลขการขยายตัวขยับขึ้นทันที
“มูลค่าการผลิตโดยเฉพาะภาคอุตสาหกรรมของประเทศเพื่อนบ้านส่วนใหญ่มาจากอุตสาหกรรมสิ่งทอ รองเท้า และอุปกรณ์อิเล็กทรอนิกส์ ซึ่งประเทศไทยผ่านจุดนั้นมาแล้ว วันนี้เรากําลังจะเปลี่ยนประเทศให้ขับเคลื่อนด้วยนวัตกรรมและเทคโนโลยี ที่จะช่วยให้ไทยหลุดพ้นจากกับดักรายได้ปานกลางอย่างยั่งยืน”
---------------
รัฐบาลไทย-ข่าวทำเนียบรัฐบาล-ไทยจัดประชุมแพทย์เวชศาสตร์ครอบครัวโลก เอเชียแปซิฟิก 2017
วันพุธที่ 1 พฤศจิกายน 2560
ไทยจัดประชุมแพทย์เวชศาสตร์ครอบครัวโลก เอเชียแปซิฟิก 2017
ไทยจัดประชุมแพทย์เวชศาสตร์ครอบครัวโลก ภาคพื้นเอเชียแปซิฟิก ปี ค.ศ.2017 เตรียมผลิตแพทย์ด้านเวชศาสตร์ครอบครัว เข้าร่วมทีม “คลินิกหมอครอบครัว” ให้ได้ 6,500 ทีม ในปี 2569 ดูแลประชาชนครอบคลุมทั่วประเทศ
วันนี้ (1 พฤศจิกายน 2560 ) ณ โรงแรม รอยัลคลิฟ โฮเทล กรุ๊ป พัทยา จังหวัดชลบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์หลังเปิดการประชุมวิชาการแพทย์เวชศาสตร์ครอบครัวโลกภาคพื้นเอเชียแปซิฟิก ปี ค.ศ.2017 (WONCA APRC 2017) โดยมีผู้เข้าร่วมประชุม ทั้งหมดกว่า 800 คน ได้แก่ ผู้ปฏิบัติงานด้านแพทย์เวชศาสตร์ครอบครัวจากภาคพื้นเอเชียแปซิฟิก ประเทศในแถบยุโรป อเมริกา และทีมหมอครอบครัวจากประเทศไทย ซึ่งการประชุมนี้จัดขึ้นเพื่อเป็นเวทีของการแลกเปลี่ยนเรียนรู้ของแพทย์เวชศาสตร์ครอบครัวจากทั่วเอเชียและทั่วโลก นอกจากนี้ยังเป็นการสร้างเครือข่ายแพทย์ที่สําคัญ และเป็นการแสดงผลงานจากวิจัยทั้งด้านการแพทย์ปฐมภูมิและเวชศาสตร์ครอบครัวมากกว่า 150 รายการ
ศาสตราจารย์คลินิก เกียรติคุณ นายแพทย์ปิยะสกล กล่าวต่อว่า สําหรับประเทศไทย รัฐบาลมีนโยบาย ลดความเหลื่อมล้ําเพื่อเพิ่มโอกาสในการเข้าถึงบริการสุขภาพภาครัฐที่มีคุณภาพ ดูแลคุณภาพชีวิตคนไทยทุกช่วงวัย ซึ่งกระทรวงสาธารณสุขได้จัดทํา “แผนยุทธศาสตร์พัฒนาเครือข่ายบริการปฐมภูมิ (พ.ศ.2560-2569)” รองรับรัฐธรรมนูญแห่งราชอาณาจักรไทย ด้วยโครงการคลินิกหมอครอบครัว (Primary Care Cluster : PCC) มีแพทย์เฉพาะทางด้านเวชศาสตร์ครอบครัวและทีมสหสาขาวิชาชีพ ดูแลประชาชนทุกกลุ่มวัยแบบองค์รวม บริการทุกคน ทุกอย่าง ทุกที่ ทุกเวลา ด้วยเทคโนโลยีที่ทันสมัย เป็นการจัดแพทย์ลงสู่ตําบล เพื่อให้คนไทยมีความรู้ด้านสุขภาพ สามารถดูแลตนเองและครอบครัวได้
ซึ่งแผนยุทธศาสตร์ดังกล่าว มี 4 ยุทธศาสตร์หลัก ได้แก่ 1.พัฒนารูปแบบโครงสร้างและการจัดบริการปฐมภูมิ ตั้งเป้าสร้างทีมหมอครอบครัว 3,250 ทีมในปี 2565 และครอบคลุมทุกครอบครัว 6,500 ทีมในปี 2569 2.พัฒนาระบบบริหารจัดการกําลังคนและทีมสุขภาพ ผลิตและอบรมแพทย์เฉพาะทางด้านเวชศาสตร์ครอบครัว 6,500 คนทํางานร่วมกับทีมสหสาขาวิชาชีพ 3.พัฒนาระบบสนับสนุนการพัฒนากลุ่มเครือข่ายบริการปฐมภูมิ ทั้งด้านการเงินการคลัง ยาและเวชภัณฑ์ ข้อมูลสารสนเทศ และ 4.ขับเคลื่อนแผนยุทธศาสตร์และการอภิบาลระบบ โดยจัดทํากฎหมายการพัฒนาระบบบริการปฐมภูมิ สร้างการมีส่วนร่วมภาคีเครือข่ายด้านสุขภาพ จัดตั้งหน่วยงานระดับกองสังกัดสํานักงานปลัดกระทรวงสาธารณสุข เป็นต้น ผลที่ประชาชนจะได้รับทันที จากนโยบายนี้ คือลดการใช้บริการที่โรงพยาบาลได้ร้อยละ 60 ลดระยะเวลารอคอยรับบริการในโรงพยาบาลใหญ่จาก 172 นาที เหลือ 44 นาที ลดค่าใช้จ่ายในการเดินทางไป รพ.ประมาณ 1,500 บาท เป็นต้น ในภาพรวมจะส่งผลดี ลดค่าใช้จ่ายทั้งภาครัฐและประชาชนกว่า 140,000 ล้านบาทใน 10 ปี
********************************* 1 พฤศจิกายน 2560
รัฐบาลไทย-ข่าวทำเนียบรัฐบาล-ผลการจัดเก็บรายได้รัฐบาลสุทธิในช่วง 4 เดือนแรกของปีงบประมาณ 2563 (ตุลาคม 2562 – มกราคม 2563)
วันพุธที่ 26 กุมภาพันธ์ 2563
ผลการจัดเก็บรายได้รัฐบาลสุทธิในช่วง 4 เดือนแรกของปีงบประมาณ 2563 (ตุลาคม 2562 – มกราคม 2563)
ผลการจัดเก็บรายได้รัฐบาลสุทธิในช่วง 4 เดือนแรกของปีงบประมาณ 2563 (ตุลาคม 2562 – มกราคม 2563) รัฐบาลจัดเก็บรายได้สุทธิ จํานวน 811,773 ล้านบาท สูงกว่าประมาณการตามเอกสารงบประมาณ 14,190 ล้านบาท หรือร้อยละ 1.8
ผลการจัดเก็บรายได้รัฐบาลสุทธิในช่วง 4 เดือนแรกของปีงบประมาณ 2563 (ตุลาคม 2562 – มกราคม 2563)
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยผลการจัดเก็บรายได้รัฐบาลสุทธิในช่วง 4 เดือนแรกของปีงบประมาณ 2563 (ตุลาคม 2562 – มกราคม 2563) รัฐบาลจัดเก็บรายได้สุทธิ จํานวน 811,773 ล้านบาท สูงกว่าประมาณการตามเอกสารงบประมาณ 14,190 ล้านบาท หรือร้อยละ 1.8 แต่ต่ํากว่าช่วงเดียวกันของปีก่อนร้อยละ 0.3 โดยการนําส่งรายได้ของรัฐวิสาหกิจ และการจัดเก็บรายได้ของหน่วยงานอื่น สูงกว่าประมาณการ จํานวน 6,290 และ 5,705 ล้านบาท หรือร้อยละ 8.6 และ 9.9 ตามลําดับ
Government’s Net Revenue Collection: The First 4 Months of Fiscal Year 2020 (October 2019 – January 2020)
Mr. Lavaron Sangsnit, Director-General of the Fiscal Policy Office and Spokesperson of the Ministry of Finance, stated that the government’s net revenue collection in the first 4 months of fiscal year 2020 (October 2019 – January 2020), was 811,773 million baht, which was 14,190 million baht or 1.8% higher than revenue target but was 0.3% lower than the same period of last year. Remittances from State-owned Enterprises and revenue collection of Other Agencies exceeded target by 6,290 and 5,705 million baht or 8.6% and 9.9% respectively.
รัฐบาลไทย-ข่าวทำเนียบรัฐบาล-วันต่อต้านคอร์รัปชันสากล
วันจันทร์ที่ 9 ธันวาคม 2562
วันต่อต้านคอร์รัปชันสากล
วันจันทร์ที่ 9 ธันวาคม 2562
Your browser does not support the audio element.
​ต่อจากนี้ไป ขอเชิญรับฟังไทยคู่ฟ้า ครับ
วันที่ 9 ธ.ค. ของทุกปี องค์การสหประชาชาติ ได้ประกาศให้เป็นวันต่อต้านคอร์รัปชันสากล ประเทศไทยในฐานะภาคีสมาชิกสหประชาชาติ เห็นถึงความสําคัญและมุ่งมั่นแก้ไขปัญหาการทุจริตอย่างจริงจัง โดยรัฐบาลได้แสดงเจตนารมณ์ต่อต้านคอร์รัปชั่น ภายใต้แนวคิด “Zero Tolerance คนไทยไม่ทนต่อการทุจริต” เพื่อให้ทุกคนตระหนักถึงการต่อสู้กับปัญหาการทุจริตของประเทศไทย และเจตจํานงของคนไทยที่ไม่ทนต่อการทุจริตทุกรูปแบบ โอกาสนี้ พลเอก ประยุทธ์ จันทร์โอชา นายกรัฐมนตรีเชิญชวนคนไทยทุกภาคส่วน ร่วมกันแสดงพลังความมุ่งมั่นในการแก้ไขปัญหาการทุจริตอย่างต่อเนื่อง เพื่อสร้างประเทศไทยที่ใสสะอาดอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ ลงพื้นที่คืนความสุข SMEs จ.อุบลราชธานี
วันศุกร์ที่ 4 ตุลาคม 2562
ก.อุตฯ ลงพื้นที่คืนความสุข SMEs จ.อุบลราชธานี
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม ลงพื้นที่ช่วยเหลือสถานประกอบการที่ประสบอุทกภัย ณ บริษัท ทูฟาร่า รีนิวอัล (ประเทศไทย) จํากัด
จ.อุบลราชธานี วันนี้ (4 ตุลาคม 2562) นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม รักษาราชการแทนรองปลัดกระทรวงอุตสาหกรรม พร้อมด้วยนายเอกภัทร วังสุวรรณ ผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม นําทีมผู้บริหาร ข้าราชการ เจ้าหน้ากระทรวงอุตสาหกรรม ลงพื้นที่ช่วยเหลือสถานประกอบการที่ประสบอุทกภัย ณ บริษัท ทูฟาร่า รีนิวอัล (ประเทศไทย) จํากัด โดยมีนางศิริพร เคหารมย์ เจ้าของกิจการให้การต้อนรับ
บริษัท ทูฟาร่า รีนิวอัล (ประเทศไทย) จํากัด ประกอบธุรกิจผลิตและจําหน่ายผลิตภัณฑ์เครื่องสําอาง ครีมบํารุงผิว ยาสีฟัน สบู่ และผลิตภัณฑ์สปา มีรายได้เฉลี่ยประมาณ 90,000 บาทต่อเดือน โดยเมื่อช่วงเดือนสิงหาคมที่ผ่านมา บริษัทฯ ได้รับผลกระทบด้านอุทกภัยจากพายุโมดุล ทําให้สถานประกอบการได้รับความเสียหาย ตั้งแต่ตัวอาคาร เครื่องจักร/เครื่องมือ ตู้โชว์สินค้า ไปจนถึงวัตถุดิบในการผลิต ก่อให้เกิดความเสียหายกว่า 1,500,000 บาท ซึ่งคาดว่าต้องใช้ต้นทุนฟื้นฟูภาคการผลิตไม่ต่ํากว่า 100,000 บาท เป็นระยะเวลาไม่ต่ํากว่า 6 เดือน ซึ่งทางศูนย์ส่งเสริมอุตสาหกรรมภาคที่ 7 กรมส่งเสริมอุตสาหกรรม ร่วมกับมหาวิทยาลัยราชภัฏอุบลราชธานี เข้าดําเนินการช่วยฟื้นฟูบริษัทฯ ซึ่งเป็น 1 ในผู้ประกอบการจาก 190 ราย ภายใต้โครงการคืนความสุข SMEs (SMEs Happy Work and Happy Life) ในด้านต่าง ๆ ได้แก่ เข้าช่วยซ่อมแซมอุปกรณ์ เครื่องมือ เครื่องจักรต่างๆ ช่วยทําความสะอาดพื้นที่ ปรับปรุงภูมิทัศน์ให้กับสถานประกอบการ รวมถึงให้ผู้ประกอบการเข้าร่วมโครงการพักชําระหนี้ของโครงการเงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทยเป็นเวลา 4 เดือน พร้อมลดดอกเบี้ยร้อยละ 1 เป็นเวลา 1 ปี อีกด้วย
รัฐบาลไทย-ข่าวทำเนียบรัฐบาล-สาเหตุใดผู้ป่วยที่เป็นโรคเบาหวาน จึงมีความเสี่ยงติดเชื้อไวรัสโควิด-19 สูงกว่าคนสุขภาพปกติ ??
วันศุกร์ที่ 29 พฤษภาคม 2563
สาเหตุใดผู้ป่วยที่เป็นโรคเบาหวาน จึงมีความเสี่ยงติดเชื้อไวรัสโควิด-19 สูงกว่าคนสุขภาพปกติ ??
สาเหตุใดผู้ป่วยที่เป็นโรคเบาหวาน มีความเสี่ยง สูงกว่าคนสุขภาพปกติ ??
Q : สาเหตุใดผู้ป่วยที่เป็นโรคเบาหวาน จึงมีความเสี่ยงติดเชื้อไวรัสโควิด-19 สูงกว่าคนสุขภาพปกติ ??
A : เนื่องจากผู้ป่วยที่เป็นโรคเบาหวานจะมีภูมิคุ้มกันต่ํากว่าคนที่มีสุขภาพปกติ จึงมีโอกาสสูงที่จะติดเชื้อไวรัสฯ ได้ง่ายกว่า
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 14 มีนาคม 2560
วันศุกร์ที่ 17 มีนาคม 2560
สรุปข่าวการประชุมคณะรัฐมนตรี 14 มีนาคม 2560
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ปฏิรูปบริการภาครัฐ ด้วย Doing Business Portal
วันศุกร์ที่ 17 พฤศจิกายน 2560
ปฏิรูปบริการภาครัฐ ด้วย Doing Business Portal
เพื่ออํานวยความสะดวกให้แก่ผู้ประกอบธุรกิจและประชาชนในการรับบริการจากภาครัฐ ได้ง่ายในไม่กี่คลิก
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมพัฒนาระบบ Doing Business Portal เพื่อให้ประชาชนสามารถขออนุมัติอนุญาตทุกประเภทผ่านระบบออนไลน์ เช่น การจัดตั้งธุรกิจ การขึ้นทะเบียนนายจ้างและลูกจ้าง การจดทะเบียนภาษีมูลค่าเพิ่ม การขอติดตั้งสาธารณูปโภค การขออนุญาตประกอบธุรกิจร้านอาหาร และการขออนุญาตค้าปลีก เป็นต้น โดยผู้ใช้บริการเพียงอัพโหลดเอกสารชุดเดียวและระบบจะส่งข้อมูลไปยังทุกหน่วยงานที่เกี่ยวข้องได้ทันที ทั้งนี้ ตั้งแต่เดือนตุลาคม 2560 เป็นต้นไป รัฐบาลจะนําร่องให้บริการภาครัฐ จํานวน 50 บริการและขยายเป็น 150 บริการภายในปี 2563 เพื่ออํานวยความสะดวกแก่ประชาชน ช่วยลดขั้นตอนการให้บริการ และประหยัดทรัพยากร สร้างความเชื่อมั่นในระบบบริการของภาครัฐตามนโยบายไทยแลนด์ 4.0
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ทส. ให้การต้อนรับคณะผู้บริหารมหาวิทยาลัยเกษตรศาสตร์
วันพุธที่ 16 ตุลาคม 2562
รมว.ทส. ให้การต้อนรับคณะผู้บริหารมหาวิทยาลัยเกษตรศาสตร์
รมว.ทส. ให้การต้อนรับคณะผู้บริหารมหาวิทยาลัยเกษตรศาสตร์
รมว.ทส. ให้การต้อนรับคณะผู้บริหารมหาวิทยาลัยเกษตรศาสตร์
วันนี้ (16 ตุลาคม 2562) เวลา 09.30 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ให้การต้อนรับดร.จงรัก วัชรินทร์รัตน์ รักษาการอธิการบดีมหาวิทยาลัยเกษตรศาสตร์ พร้อมด้วยดร.ดํารงค์ ศรีพระราม รองอธิการบดีมหาวิทยาลัยเกษตรศาสตร์ และคณะผู้บริหารมหาวิทยาลัยเกษตรศาสตร์เข้าพบเพื่อแสดงความยินดีในโอกาสเข้ารับตําแหน่งใหม่ของรัฐมนตรว่าการกระทรวงทรัพยากรธรรมชาติและสิ่งแวดล้อม และหารือถึงแนวทางความเป็นไปได้ในการร่วมมือกันด้านทรัพยากรธรรมชาติและสิ่งแวดล้อม รวมถึงการสนับสนุนกิจการต่างๆ ของมหาวิทยาลัยเกษตรศาสตร์ด้วย
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม นำคณะ สื่อมวลชนตรวจเยี่ยมบริษัท กาแฟวาวี จำกัด ที่ได้รับเงินล็อตแรกจากกองทุนเอสเอ็มอีตามแนวประชารัฐ จำนวน 8 ล้านบาท
วันเสาร์ที่ 3 มิถุนายน 2560
รองปลัดกระทรวงอุตสาหกรรม นําคณะ สื่อมวลชนตรวจเยี่ยมบริษัท กาแฟวาวี จํากัด ที่ได้รับเงินล็อตแรกจากกองทุนเอสเอ็มอีตามแนวประชารัฐ จํานวน 8 ล้านบาท
รองปลัดกระทรวงอุตสาหกรรม นําคณะ สื่อมวลชนตรวจเยี่ยมบริษัท กาแฟวาวี จํากัด ที่ได้รับเงินล็อตแรกจากกองทุนเอสเอ็มอีตามแนวประชารัฐ จํานวน 8 ล้านบาท
จ.เชียงใหม่ : วันนี้ 3 มิถุนายน 2560 นางสาวนิสากร จึงเจริญธรรม รองปลัดกระทรวงอุตสาหกรรม นําคณะ สื่อมวลชนตรวจเยี่ยมบริษัท กาแฟวาวี จํากัด ที่ได้รับเงินล็อตแรกจากกองทุนเอสเอ็มอีตามแนวประชารัฐ จํานวน 8 ล้านบาท เพื่อซื้อเครื่องเอ็กซเรย์ตรวจจับสิ่งปลอมปนและเครื่องตรวจสีกาแฟ ตลอดจนการขยายสาขา มีนายไกรสิทธ์ ฟูสุวรรณ กรรมการผู้จัดการบริษัทฯ ต้อนรับพร้อมนําชมสายการผลิต
ในกิจกรรมดังกล่าว นายพรเทพ การศัพท์ รองอธิบดีกรมส่งเสริมอุตสาหกรรม นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ และนางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม รวมทั้งนายกันตพนธ์ แก้วมณี ผู้รับผิดชอบสายงานสาขา 1 ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Bank) ร่วมด้วย ณ โรงงานของบริษัท กาแฟวาวี จํากัด ต.สันผีเสื้อ อ.เมือง จ.เชียงใหม่
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการขับเคลื่อนการระงับข้อพิพาทของสถาบันอนุญาโตตุลาการ
วันศุกร์ที่ 10 พฤศจิกายน 2560
“ยุติธรรม” หารือแนวทางการขับเคลื่อนการระงับข้อพิพาทของสถาบันอนุญาโตตุลาการ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการสถาบันอนุญาโตตุลาการ ครั้งที่ ๙/๒๕๖๐
ในวันศุกร์ที่ ๑0 พฤศจิกายน ๒๕60 เวลา ๑๓.๓0 น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการสถาบันอนุญาโตตุลาการ ครั้งที่ 9/2560
เพื่อพิจารณาการจัดสรรงบประมาณรายจ่ายประจําปี พ.ศ. 2561
แบ่งเป็นแผนพัฒนาระบบ และแผนพัฒนาการให้บริการ
โดยคณะกรรมการฯ ได้พิจารณางบประมาณในส่วนของแผนงานย่อย ดังนี้
แผนงานการสร้างการรับรู้เกี่ยวกับสถาบันอนุญาโตตุลาการและบริการต่าง ๆ
แผนงานการเข้าพบและสร้างเครือข่ายกับกลุ่มเป้าหมายเพื่อเพิ่มการรับรู้และจํานวนคดี
แผนงานการพัฒนาระบบบริหารเพื่อเพิ่มจํานวนคดี และแผนงานการฝึกอบรมเพื่อสร้างรายได้และคดี
ในการนี้ ปลัดกระทรวงยุติธรรม ได้เน้นย้ําให้สถาบันอนุญาโตตุลาการต้องจัดทําระบบติดตามการใช้จ่ายงบประมาณ
เพื่อให้การดําเนินงานเป็นไปตามแผนงานที่กําหนดไว้ และใช้งบประมาณอย่างเหมาะสม คุ้มค่า
โดยคํานึงถึงประโยชน์และเป้าหมายในการสร้างความรับรู้และสร้างความเชื่อมั่น
ของสถาบันอนุญาโตตุลาการให้เกิดขึ้นแก่ประชาชน
ในภารกิจการระงับข้อพิพาททางเลือกและหาข้อยุติในข้อพิพาทให้แก่ประชาชนทุกฝ่ายด้วยความเป็นธรรม
รวมทั้งเป็นการยกระดับกระบวนการยุติธรรมของประเทศไทยให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-ตรวจเยี่ยมและให้กำลังใจผู้ประกอบการร้านกาแฟ
วันเสาร์ที่ 2 ธันวาคม 2560
ตรวจเยี่ยมและให้กําลังใจผู้ประกอบการร้านกาแฟ
ปลัดกระทรวงอุตสาหกรรม ตรวจเยี่ยมและให้กําลังใจผู้ประกอบการกาแฟ ณ โรงคั่วกาแฟวาวี  จังหวัดเชียงใหม่
จ.เชียงใหม่ : วันนี้ (๒ ธันวาคม ๒๕๖๐) นายพสุ โลหารชุน ปลัดกระทรวงอุตสาหกรรม นายสุรพล ชามาตย์ หัวหน้าผู้ตรวจราชการกระทรวงอุตสาหกรรม พร้อมคณะตรวจเยี่ยมและให้กําลังใจผู้ประกอบการกาแฟ ณ โรงคั่วกาแฟวาวี จังหวัดเชียงใหม่
บริษัท กาแฟวาวี จํากัด ก่อตั้งขึ้นตั้งแต่ปี 2543 จนถึงปัจจุบันปี 2558 กาแฟวาวี มีสาขาทั้งหมด 20 สาขาทั่วประเทศ โดยอยู่ในจังหวัดเชียงใหม่ 13 สาขา , กรุงเทพฯ 3 สาขา , จังหวัดอื่นๆ อีก 4 สาขาและที่นครเวียงจันทร์ ประเทศลาว 1 สาขา โดยรูปแบบการให้บริการภายในร้านจะเน้นเอกลักษณ์ความเป็นร้านกาแฟของคนไทย ซึ่งคํานึงถึงคุณภาพของสินค้า และบริการ ด้วยบรรยากาศของวัฒนธรรมไทย เป็นธรรมชาติ สะดวกสบาย รสชาติที่ดีของกาแฟในระดับราคาที่เหมาะสม สามารถเข้าถึงกลุ่มผู้ใช้บริการที่หลากหลายอีกทั้ง การคํานึงถึงการตอบแทนสังคม #industryprmoi #กระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงอุตสาหกรรมจัดพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวและพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันพฤหัสบดีที่ 23 กรกฎาคม 2563
กระทรวงอุตสาหกรรมจัดพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวและพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
นายสุริยะ  จึงรุ่งเรืองกิจ  รัฐมนตรีว่าการกระทรวงอุตสาหกรรม  และคณะผู้บริหารระดับสูงของกระทรวงอุตสาหกรรมจัดพิธีถวายพระพรชัยมงคลเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัวและพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน
วันนี้ (23 กรกฎาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมพิธีถวายพระพรชัยมงคลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี 2563 ณ ห้องโถง ชั้น 1 อาคารสํานักงานปลัดกระทรวงอุตสาหกรร
รัฐบาลไทย-ข่าวทำเนียบรัฐบาล-พาณิชย์เสริมเขี้ยวเล็บผู้ประกอบการและเกษตรกร 3 จังหวัดชายแดนใต้  ดันสู่นักการตลาดออนไลน์
วันจันทร์ที่ 10 เมษายน 2560
พาณิชย์เสริมเขี้ยวเล็บผู้ประกอบการและเกษตรกร 3 จังหวัดชายแดนใต้  ดันสู่นักการตลาดออนไลน์
นางอภิรดี  ตันตราภรณ์  รัฐมนตรีว่าการกระทรวงพาณิชย์ เปิดเผยว่าได้สั่งการให้พาณิชย์จังหวัดในพื้นที่ 3 จังหวัดชายแดนภาคใต้ (ปัตตานี นราธิวาส และยะลา) เร่งพัฒนาผู้ประกอบการในพื้นที่ให้มีความรู้เรื่อง ช่องทางการจําหน่ายทางตลาด ออนไลน์ให้เพิ่มขึ้น
ซึ่งแต่เดิมจําหน่ายสินค้าผ่านพ่อค้าคนกลางหรือเป็นเพียง ผู้ผลิตสินค้าเกษตรเพียงอย่างเดียว ให้หันมาเป็นผู้จําหน่ายโดยตรงผ่านระบบออนไลน์ เช่น Facebook และ Line Application โดยเพิ่มความสําคัญ เรื่อง มาตรฐานสากล และ QR Code สําหรับการส่งออกไปต่างประเทศ โดยเฉพาะในกลุ่มประเทศอาเซียนอย่างประเทศญี่ปุ่นและเกาหลีใต้ เนื่องจาก QR Code สามารถทําให้รู้ข้อมูลของผลิตภัณฑ์และลิงก์เชื่อมไปยังเว็บไซต์หรือร้านค้าออนไลน์ได้อย่างง่ายดาย อีกทั้ง QR Code ยังเป็นสัญญาลักษณ์ที่ผู้บริโภคส่วนใหญ่มีความเชื่อว่า สินค้าคุณภาพจะต้องมี QR Code ติดไว้เสมอ ดังนั้นการทํา QR Code ใส่ไว้ในผลิตภัณฑ์ คือการตลาดสมัยใหม่ที่จะทําให้เกิดการพัฒนาสินค้าและบริการแบบก้าวกระโดด อีกทั้ง การ ขายสินค้าแบบ QR Code ผ่านระบบออนไลน์ยังถือเป็นการขายสินค้าที่ได้รับการยอมรับทั่วโลกว่าสามารถเข้าถึงกลุ่มเป้าหมายได้อย่างมีคุณภาพ
ทั้งนี้กระทรวงพาณิชย์ได้มีการทํางานร่วมกับผู้ประกอบการ Biz Club ผู้ส่งออก และเกษตรกรในพื้นที่ 3 จังหวัดชายแดนใต้ โดยมีเป้าหมายการพัฒนาเบื้องต้น จํานวน 90 คน กําหนดการฝึกอบรม ระหว่างวันที่ 3-5 พฤษภาคม 2560 โดยร่วมกับมหาวิทยาลัยสงขลานครินทร์ วิทยาเขตปัตตานี เป็นการฝึกอบรมในภาคปฏิบัติ ให้ผู้เข้ารับการอบรมมีความใกล้ชิดกับวิทยากรเพื่อถ่ายทอดความรู้อย่างครบถ้วน และนําไปปฏิบัติได้จริง และมุ่งเน้นให้ผู้เข้าร่วมอบรมไม่น้อยว่าร้อยละ 20 สามารถจําหน่ายสินค้าผ่านระบบออนไลน์ได้
สําหรับภาวะเศรษฐกิจภาคใต้ในปี 2559 นั้น มีอัตราการเจริญเติบโตอย่างต่อเนื่อง รายได้เกษตรกร มีอัตราการขยายตัวเพิ่มสูงขึ้น ซึ่งเป็นผลจากการที่ราคายางพารา ปาล์มน้ํามัน และกุ้งขาว ปรับตัวเพิ่มสูงขึ้นนอกจากนั้นแล้วยังมีปัจจัยบวกจากจํานวนนักท่องเที่ยวจากจีน รัสเซีย และยุโรป ที่ให้ความสนใจมาเที่ยวภาคใต้ของไทยกันเพิ่มมากขึ้น
รัฐมนตรีว่าการกระทรวงพาณิชย์ กล่าวเพิ่มเติมว่า สําหรับ 3 จังหวัดชายแดนใต้ นั้น ที่ผ่านมากระทรวงพาณิชย์ในพื้นที่ก็ได้เร่งจัดกิจกรรมเพื่อกระตุ้นเศรษฐกิจของชุมชนมาอย่างต่อเนื่อง และล่าสุดก็ได้มีกําหนดจัดกิจกรรมที่น่าสนใจ เช่น การจัดงานเทศกาลอาหารจานเด็ด สุไหงโกลก ระหว่างวันที่ 7-11 เมษายน 2560 ณ จังหวัดนราธิวาส , การจัดงานเล่าขาน 111 ปีเมืองเบตง ระหว่างวันที่ 10-14 พฤษภาคม 2560 ณ จังหวัดยะลา และการจัดงานมหกรรมอาหารปลอดภัยไก่ฆอและ ภาคใต้ ระหว่างวันที่ 23-26 พฤษภาคม 2560 ณ จังหวัดปัตตานี โดยมีวัตถุประสงค์เพื่อส่งเสริมและขยายช่องทางการตลาดให้แก่ผู้ประกอบการจังหวัดชายแดนภาคใต้ ทั้งนี้เชื่อว่าในอนาคต ผู้ประกอบการไทยในสามจังหวัดชายแดนใต้ ซึ่งมีผลิตภัณฑ์ที่มีความเป็นอัตลักษณ์ เช่น ส้มโชกุนยะลา ไก่เบตง ปลากือเลาะ รวมถึงสินค้าพื้นเมืองต่างๆ จะสามารถใช้ประโยชน์ จากการค้าออนไลน์เพื่อสร้างช่องทางด้านการตลาดให้กับตัวสินค้าตลอดจนสามารถขยายตลาดไปสู่ต่างประเทศได้เพิ่มมากขึ้น
รัฐบาลไทย-ข่าวทำเนียบรัฐบาล-นายกรัฐมนตรีมอบหมายกรมสรรพกรประเมิน และเรียกเก็บภาษีกรณีขายหุ้นชินคอร์ปให้ทันก่อนวันที่ 31 มีนาคมนี้
วันอังคารที่ 14 มีนาคม 2560
นายกรัฐมนตรีมอบหมายกรมสรรพกรประเมิน และเรียกเก็บภาษีกรณีขายหุ้นชินคอร์ปให้ทันก่อนวันที่ 31 มีนาคมนี้
นายกรัฐมนตรีมอบหมายกรมสรรพกรประเมิน และเรียกเก็บภาษีกรณีขายหุ้นชินคอร์ปให้ทันก่อนวันที่ 31 มีนาคมนี้
วันนี้ (14 มีนาคม 2560) เวลา 15.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีที่นายวิษณุ เครืองาม    รองนายกรัฐมนตรีประชุมหารือกับหน่วยงานที่เกี่ยวข้อง (เมื่อวันที่ 13 มี.ค.) เพื่อหารือความคืบหน้าการเรียกเก็บภาษีนายทักษิณ ชินวัตร อดีตนายกรัฐมนตรี กรณีขายหุ้นชินคอร์ป เมื่อปี 2549 ว่า ไม่ได้นิ่งนอนใจกับเรื่องดังกล่าว ซึ่งได้ให้แนวคิดไปแล้วว่ารัฐบาลจะต้องไม่ทําขัดกับหลักยุติธรรม และจะไม่ใช้มาตรา 44 เพื่อแก้ปัญหาเรื่องนี้ โดยที่ประชุมได้ข้อสรุปและมอบหมายให้กรมสรรพกร กระทรวงการคลังดําเนินการเรียกภาษี ส่วนจะได้หรือไม่นั้น ต้องไปเข้าสู่กระบวนการยุติธรรม เพื่อให้ทุกฝ่ายมีโอกาสโต้แย้งในชั้นศาล และต้องดูความเป็นมาของศาลที่ผ่านมาด้วย ไม่ว่าจะเป็นศาลฎีกา เพราะหลายอย่างมีความซับซ้อน โดยกรมสรรพากรต้องดําเนินการเรียกเก็บภาษีให้ทันก่อนวันที่ 31 มี.ค.นี้
นายกรัฐมนตรีกล่าวย้ําว่า การดําเนินการเรื่องนี้เป็นผลมาจากการประชุมของคณะกรรมการร่วมทั้งหมด ซึ่งเป็นไปตามข้อสังเกตของสํานักงานตรวจเงินแผ่นดิน (สตง.) เสนอมา หากรัฐบาลไม่ทําอะไรเลย จะกลายเป็นปัญหาอีกเหมือนคดีอื่น ๆ พร้อมกล่าวยืนยันว่าไม่ได้รังแกใคร
-----------------------------------